หุ้นไทยปิดภาคเช้าร่วง9.82จุด
หุ้นไทยปิดภาคเช้าที่ระดับ&nbsp; 704.28 จุด ร่วงกว่า 9.82 จุด เหตุนักลงทุนกังวลมาตรการสหรัฐ
25 ม.ค. 2553

หุ้นไทยปิดภาคเช้าที่ระดับ  704.28 จุด ร่วงกว่า 9.82 จุด เหตุนักลงทุนกังวลมาตรการสหรัฐ 
ตลาดหุ้นไทยปิดภาคเช้าที่ระดับ  704.28 จุด ลดลง 9.82 จุด หรือ 1.38%  มูลค่าการซื้อขาย  9,197.55 ล้านบาท  ซึ่งปรับตัวลงไปในทิศทางเดียวกับหุ้นต่างประเทศ  โดยนักลงทุนยังกังวลมาตรการของประธานาธิบดีสหรัฐที่ประกาศแผนจำกัดการลงทุนในสินทรัพย์เสี่ยงของสถาบันการเงินในสหรัฐ  รวมถึงกรณีที่จีนอาจขึ้นดอกเบี้ยเพื่อลดความร้อนแรงของเศรษฐกิจ 
 ขณะที่ปัจจัยในประเทศคือกรณีที่ศาลปกครองกลางมีคำสั่งยกคำร้อง 30 โครงการในมาบตาพุด ที่ขอยกเว้นคำสั่งคุ้มครองชั่วคราว โดย 30 โครงการดังกล่าวมีบริษัทในเครือของปูนซิเมนต์ไทย กลุ่มปตท. เป็นต้น  ซึ่งล้วนแต่กดดันบรรยากาศการลงทุนในตลาดหุ้นไทย